Blog

Hvad er en blog?
 En blog er en hjemmeside, som en person har ejerskab over og ”blogger” på. ”At blogge” kommer fra sammentrækningen af ordet web-logge. Bloggen er altså en logbog, hvor man selv bestemmer indholdet, og som derfor, i sagens natur, kan omhandle alt fra kageopskrifter, politiske analyser, musik og mode til mere dagbogsorienteret indhold. I læringssammenhænge bruges bloggen ofte som platform for et forløb eller som refleksion over læring. Et eksempel på en blog ses herwww.evidencenter.blogspot.com 

Blog og læringsformer
Blogs kan som udgangspunkt understøtte både en instruktivistisk, konstruktivistisk og en socialkonstruktivistisk læringsform, men i dette afsnit vil der kun blive fokuseret på den instruktivistiske læringsform. Blogs kan facilitere en instruktivistisk læringsform ved at forme bloggen som en platform for den viden, de studerende løbende skal tilegne sig i eksempelvis et undervisningsforløb. Det er underviseren, der er forfatteren til bloggen, og dermed er det underviseren, der er den centrale aktør og ekspert, som tilegner de lærende en konkret viden. Bloggen bliver på den måde et samlingspunkt for undervisningsforløbet, hvor alle relevante informationer bliver tilgængelige, men også hvor informationer går monologisk fra underviser til de lærende. På den måde lægger bloggen i denne form ikke op til et samarbejde blandt de lærende, selvom det er stadig muligt for dem at stille spørgsmål til stoffet eller underviseren gennem kommentarfeltet.

Blog i undervisningen
Blogs kan benyttes af undervisere som platform for et undervisningsforløb, hvor indholdet på bloggen kan variere fra artikler, materialer, videoer, til korte opsummeringer af dagens lektion og formulerede opgaver. Bloggen skaber dermed et udgangspunkt for underviseren og de lærende, hvor alt med relevans for undervisningsforløbet kan lægges ind, og samtidig kan være med til at kvalificere bloggens indhold yderligere.

**Eksterne henvisninger** Det findes mange steder, hvor det gratis er muligt at oprette en blog. Det kræver blot at oprette en bruger. Det kan fx være [|www.blogger.com] eller [|www.wordpress.com]